Mustkael-pütt

Mustkael-pütt (Podiceps nigricollis) on linnuliik pütlaste sugukonnas. 

 Levila 
Mustkael-pütt on levinud laiguti Euraasias, Aafrika ida- ja lõunaosas ja Põhja-Ameerikas.

 Välimus 
Mustkael-püti vanalind hundsulestikus sarnaneb samas sulestikus sarvikpüti vanalinnuga, kuid tal on peenem kael, püstisem laup ja pisut ülespoole kaardus nokkJonsson, L. Euroopa linnud. Tallinn: Eesti Entsüklopeediakirjastus. 2000, lk 42.. 

 Elupaik 
Mustkael-pütt on püttidest kõige seltsingulisem. Tavaliselt pesitseb ta kuni mõnesaja paariliste kolooniatena toidurikastel järvedel, sageli koos kajakate, tiirude ja teiste lindudega  Ling, R. (toim.) Loomade elu Tallinn: Valgus 1980 . Võrreldes sarvikpütiga pesitseb toidurikkamatel veekogudel. 

 Toitumine 
Mustkael-pütt toitub peamiselt veeputukatest, sellele viitab ka tema noka kuju. 

 Pesitsemine 
Mustkael-pütt ehitab ujuva pesa nagu teisedki pütid. Kurnas on 3–6 valkjasrohekat muna. Rändel hoidub parvedesse.

 Esinemine Eestis 
Mustkael-pütt on Eestis eksikülaline ja väga haruldane juhuslik haudelind . Peamisi põhjuseid, miks mustkael-pütt pole Eestis püsiv haudelind, on tema soojalembesus. Meie suved jäävad talle pesitsemiseks sageli liiga lühikeseks. 

 Viited 

 Välislingid 


Kategooria:Pütlased